MUNICIPIUL CRAIOVA

CONSILIUL LOCAL AL MUNICIPIULUI CRAIOVA


HOTĂRÂREA NR.218
         Consiliul Local al Municipiului Craiova, întrunit în şedinţa ordinară din data de 26.05.2011.

Având în vedere raportul nr.74919/2011 întocmit de Direcţia Urbanism, Amenajarea Teritoriului şi Patrimoniu prin care se propune modificarea Hotărârii Consiliului Local al Municipiului Craiova nr. 522/2007 referitoare la aprobarea inventarului bunurilor care alcătuiesc domeniul privat al municipiului Craiova şi rapoartele comisiilor de specialitate ale Consiliului Local al Municipiului Craiova nr.77, 78, 79, 81 şi 85/2011;     

În conformitate cu prevederile Ordinului Ministerului Finanţelor Publice nr.2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii;

În temeiul art.10, art.36 alin.2 lit. c, art.45 alin. 3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

a)   Art.1.Se aprobă modificarea inventarului bunurilor care alcătuiesc domeniul privat al  municipiului Craiova, după cum urmează:

b) se completează cu bunurile prevăzute în anexa nr.1 care face parte integrantă din prezenta hotărâre,

c) se completează elementele de identificare ale bunului identificat în anexa nr.2 care face parte integrantă din prezenta hotărâre,
d) se completează cu diferenţa de valoare din reevaluare a bunurilor prevăzute în anexa nr.3 care face parte integrantă din prezenta hotărâre.

Art.2.  Pe data prezentei hotărâri, se modifică în mod corespunzător Hotărârea  Consiliului Local al Municipiului Craiova nr.522/2007 referitoare la aprobarea inventarului bunurilor care alcătuiesc domeniul privat al municipiului Craiova. 

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism, Amenajarea Teritoriului şi Patrimoniu şi Direcţia Economico – Financiară vor aduce la îndeplinire prevederile prezentei hotărâri.

